Техническа спецификация

**ОБЕКТ** : **"Изграждане на нов корпус(Блок №2 с басейн) към ОДЗ №5 в кв."Тева",гр.Перник"**

**Фаза** : ТЕХНИЧЕСКИ ПРОЕКТ

**Част** **:** АРХИТЕКТУРНA

При точно спазване на указанията във визата, в съответствие с предвижданията на действащия ПУП за застрояване на УПИ XI, кв.193 по плана на ж.к.”Тева”, гр.Перник са отчетени и извършени проучвания, относно възможността да се проектира нов блок за 2 градински и 2 яслена групи с максимална височина на застройката до 2 етажа.

В съответствие със заданието на Възложителя, проектът е представен с разработените документална и графична част.

Графичната архитектурна част /ситуация, сутерен, 1 и 2 етаж, план покриви, надлъжни и напречни разрези и фасади/, изяснява в необходимите подробности проектираната сграда с нейните градоустройствени и функционални параметри.

Теренът предвиден за застрояване е с денивелация в посока североизток-югозапад, като в южната си част преминава в стръмен. Блокът е ситуиран в източната част на УПИ. Той е съставен от две градински и две яслени групи, с прилежащите му обслужващи помещения, методичен кабинет, зала за компютри и детски басейн, с всички необходими обслужващи го помещения. Подходът към главния вход е ориентиран от север , като към него има предвидена рампа за достъп на инвалиди. Сградата е решена при оптимално запазване на удобна връзка със съществуващия терен, с подчертано предимство на пространственото въздействие и архитектурни елементи.

Функционалното решение на сградата предвижда разделянето и на три нива.

В частичния сутерен се намират басейн със съпътстващите го съблекалня, wc, душовo и филтурно помещения; залата за компютърно обучение със склад към нея, стая за треньори, стълбище и коридори, машинно за асансьора и складове.

На партерно ниво непосредствено след гл. вход следват асансьор, физкултурно-музикален салон, модули за две яслени групи, към които са предвидени тераси.

В следващия етаж са двете градинските групи, а в зоната над физкултурния салон се намират методически кабинет, стая за персонала и медицински кабинет, към които е предвидена обща тераса.

Външните стени ще бъдат изпълнени от тухла. Разликата от 4 см. между дебелината на ст.бет. конструкция и външните зидове ще се компенсира от гипсокартон на собствена носеща конструкция.

Покривът е плосък и ще се обработи с надеждна хидроизолация върху ефективна топлоизолация /по одобрен от проектанта детайл, със сертификат за високи експлоатационни качества/. Отвеждането на повърхностните води ще бъде включено в общи отводнителни мрежи около сградата. Използваемите тераси ще се покрият с гранитогрес за външни условия на експлоатация.

Предвидените настилки от плочи /по детайл/, цветни лехи, трайна зеленина и други за оформяне на околното пространство да се съгласуват с проектанта.

Сградите ще се изпълнят от монолитна ст. бетонна конструкция. Предвидени са необходимите противоземетръсни елементи.

За всички помещения , които са без естествена вентилация са предвидени отвори с решетки 30/60см. в горната и долна част на вратите им.

**Обектът има следните технико-икономически показатели** :

Кпл. = 23,2 % общо за двете сгради ( от които 11 % e за блок N2 )

Кинт. =0,47 общо за двете сгради ( от които 0,22 е за блок N2)

Козел. – 60%

Н - до кота корниз < 10 м.

Застроена площ = 581 кв.м.

Разгърната застроена площ ( за Кинт.) = 1175 кв.м

Площ на УПИ XI – 8193,9 кв.м.

Площ на парцела (има се предвид част от площа на УПИ XI затворена с огарадата) = 5284кв.м.